MINISTARSTVO ODBRANE             

               
Broj: 0704-426/25-8143/2sl-1
Podgorica,24.09.2025. godine

Na osnovu čl. 4 stav 5 Pravilnika o načinu sprovođenja jednostavnih nabavki („Sl. list CG“, br. 16/23, 20/23, 36/23, 114/23, 49/24 i 114/24), Ministarstvo odbrane objavljuje
POJAŠNJENJE BROJ 1
ZAHTJEVA ZA DOSTAVLJANJE PONUDA ZA NABAVKU USLUGE PREGLED I ISPITIVANJE GROMOBRANSKIH INSTALACIJA, ŠIFRA POSTUPKA 99484 OD 11.09.2025. GODINE
Pitanje:

“Obraćamo Vam se kao zainteresovana strana, u skladu sa članom 94 stav 4 i 5 Zakona o javnim nabavkama i članom 4 Pravilnika o načinu sprovođenja jednostavnih nabavki, povodom postupka jednostavne nabavke usluga pregleda i ispitivanja gromobranskih instalacija, naručioca Ministarstvo odbrane Crne Gore. 

U poglavlju 6 „Uslovi za učešće u postupku i zahtjevi u pogledu načina izvršavanja predmeta nabavke“, pod stavkom Drugi uslovi, naručilac zahtijeva od ponuđača da dostave dokaz da će preglede i ispitivanja koja su predmet nabavke, a odnose se na trafostanicu i benzinsku stanicu, obavljati laboratorija koja posjeduje važeći sertifikat akreditacije prema standardu MEST EN ISO/IEC 17025. 

Smatramo da je ovaj uslov nezakonit i diskriminatorski iz sljedećih razloga: 

· Ispitivanja gromobranskih i elektro instalacija u Ex izvedbi se, prema važećoj regulativi, obavljaju isključivo na osnovu rješenja/ovlašćenja nadležnog ministarstva, u skladu sa Zakonom o zaštiti i zdravlju na radu („Službeni list Crne Gore“, br. 34/14, 44/18, 84/24) i Pravilnikom o uslovima koje mora da ispunjava pravno ili fizičko lice za obavljanje stručnih poslova iz zaštite na radu („Službeni list RCG“, br. 67/05). 

Nijedan od navedenih propisa ne predviđa obavezu posjedovanja sertifikata akreditacije ISO/IEC 17025. 

· Stavljanjem akreditacije iznad državnog ovlašćenja, naručilac faktički derogira zakonsku regulativu i uvodi uslov bez pravnog osnova. Ovo je protivno članu 8 Zakona o javnim nabavkama, kojim se propisuje zabrana diskriminacije i obaveza jednakog tretmana ponuđača. 

· Iako u Crnoj Gori postoje dva privredna subjekta akreditovana za ispitivanje elektroinstalacija u Ex izvedbi, uslov posjedovanja akreditacije i dalje je diskriminatorski jer se time akreditacija stavlja iznad državnog ovlašćenja, koje je jedini zakonom propisani uslov za obavljanje ovih poslova. Time se narušava načelo proporcionalnosti i jednakog tretmana ponuđača, jer se onemogućava učešće svih pravnih lica koja posjeduju validno rješenje nadležnog ministarstva, što je zakonom jedini obavezni uslov. 

U prilog svemu navedenom, pozivamo se i na član 102 ZJN, Uslovi za obavljanje djelatnosti, gdje se propisuje da naručilac može tenderskom dokumentacijom da traži: 

1. upis u Centralni registar privrednih subjekata ili drugi odgovarajući registar u državi u kojoj privredni subjekat ima sjedište, i/ili 

2. posjedovanje ovlašćenja (dozvola, licenca, odobrenje ili drugi akt) u skladu sa zakonom. 
Napominjemo da naša organizacija posjeduje i sertifikate o akreditaciji u skladu sa ISO/IEC 17020 i ISO/IEC 17025 za oblasti gdje zakon propisuje takvu obavezu, ali insistiramo da u ovom slučaju mjerodavan uslov može biti isključivo državno ovlašćenje nadležnog ministarstva. 

Konačno, zahtijevamo da se iz tenderske dokumentacije u potpunosti ukloni uslov koji se odnosi na obaveznu akreditaciju ISO/IEC 17025, jer isti nema zakonsko uporište, te diskriminiše veći broj kvalifikovanih ponuđača i ograničava konkurenciju.
Odgovor: 

Kako procijenjena vrijednost predmetnog postupka nabavke iznosi 24.793,39 eura bez uračunatog PDV-a, to Naručilac u skladu sa članom 26, a vezano za član 23 Zakona o javnim nabavkama, istu sprovodi kao jednostavnu nabavku. Nadalje, kako je članom 23 Zakona o javnim nabavkama predviđeno da se ovaj zakon ne primjenjuje na jednostavne nabavke, to je predmetni postupak nabavke objavljen u svemu u skladu sa Pravilnikom o načinu sprovođenja jednostavnih nabavki („Sl. list Crne Gore“, broj 16/23, 20/23, 36/23, 114/23, 49/24 i 114/24), pa pozivanje na zakonske odredbe u dostavljenom zahtjevu za pojašnjenje nema uporište.
Nadalje, kako je članom 5 stav 4 Pravilnika o načinu sprovođenja jednostavnih nabavki predviđeno da za predmet jednostavne nabavke za koji se u skladu sa posebnim propisima zahtijeva posjedovanje ovlašćenja (dozvola, licenca, odobrenje ili drugi akt) naručilac treba da zahtjevom za dostavljanje ponuda odredi posjedovanje (dozvola, licenca, odobrenje ili drugi akt), koje ponuđači treba da dokažu dostavljanjem traženog ovlašćenja za obavljanje djelatnosti koje je predmet nabavke, to je Naručilac shodno navedenom, u predmetnom pozivu jasno naveo da u predmetnom postupku nabavke može da učestvuje samo privredni subjekat koji posjeduje:
· ovlašćenja (dozvola, licenca, odobrenje ili drugi akt) u skladu sa zakonom , i to: shodno članu 107 Zakona o izgradnji objekata ("Sl. list CG", br. 19/2025, izmjene i dopune 92/2025), a u vezi člana 84 Zakona o izgradnji objekata, privredni subjekat treba da posjeduje Licencu za izradu tehničke dokumentacije i izvođenje radova i

· ovlašćenja (dozvola, licenca, odobrenje ili drugi akt) u skladu sa zakonom , i to shodno Zakonu o zaštiti i zdravlju na radu („Službeni list Crne Gore“, broj 34/14, 44/18, 84/24), privredni subjekat treba da posjeduje Rješenje nadležnog ministarstva za obavljanje periodničnih pregleda gromobranskih i elektro instalacija u EX izvedbi. 
Postupajući na ovaj način Naručilac je postupio u svemu u skladu sa odredbama gore navednog člana Pravilnika, a vezi sa odredbama Zakona o izgradnji objekata i Zakona o zaštiti i zdravlju na radu.
Takođe, kako tehnička specifikacija predmetnog postupka nabavke, između ostalog, sadrži ispitivanje gromobranskih i elektro instalacija na trafostanicama i benzinskim stanicama, Naručilac je u skladu sa članom 5 stav 2 Pravilnika, kojim je, između ostalog, predviđeno da se u opisu predmeta jednostavne nabavke navode i posebni zahtjevi u pogledu načina izvršenja predmeta nabavke, u cilju obezbjeđenja što veće sigurnosti i stabilnosti u kvalitetu izvršenja predmetne usluge, što validnijih rezultata, kao i primjenu metoda koje su međunarodno priznate, predmetnim postupkom predvidio da su ponuđači u obavezi da  u ponudi dostave dokaz da će preglede i ispitivanja koja su predmet nabavke, a odnose se na trafostanicu i benzinsku stanicu, obavljati laboratorija koja posjeduje važeći sertifikat akreditacije prema standardu MEST EN ISO/IEC 17025 izdat od strane nadležnog organa ili ovlašćene organizacije, te da sertifikat mora da sadrži obim akreditacije koji pokriva preglede i ispitivanja (ispitivanje i mjerenje) koja su dio predmeta nabavke, a odnose se na trafostanice i benzinske stanice.  
Iz svega navedenog jasno se zaključuje da je predmetni postupak nabavke koncipiran na način da su u potpunosti ispoštovane sve odredbe Pravilnika o načinu sprovođenja jednostavnih nabavki, kao i posebnih propisa koji se odnose na predmet nabavke, pa Naručilac ostaje pri svim zahtjevima navedenim u predmetnom postupku.
Komisija za sprovođenje postupka           

